
Vedlegg i konkurransegrunnlaget (dette dokument):

Vedlegg 1 
Kontraktbestemmelser for Øvre Romerike  innkjøpssamarbeid

Vedlegg 2
Prisskjema
Innbydelse

1 Innbydelse
Øvre Romerike Innkjøpssamarbeid (oppdragsgiver) innbyr til tilbudskonkurranse i forbindelse med kjøp av juridiske tjenester innen offentlige anskaffelser til Øvre Romerike innkjøpssamarbeid.
Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I.

Anskaffelsen er publisert på oppdragsgivers hjemmeside: www.orik.no 
2 Oppdragsgivers representant

	Navn:

	Tor Kjærstad

	Postadresse:
	Øvre Romerike Innkjøpssamarbeid                                         

Furusethgata 12. Postboks 487 2051 Jessheim

	Telefon: 
	91 57 85 83

	E-post

	tor.kjaerstad@orik.no 



All kommunikasjon av administrativ og faglig art i anbudsperioden skal føres mot faste kontaktpersoner. Det aksepteres ikke at det foregår noen form for kommunikasjon vedrørende tilbudet med andre personer som deltar i beslutningsprosessen.

Muntlige henvendelser vil ikke bli besvart. Oppdragsgiver samler opp skriftlige stilte spørsmål og svarer samlet til samtlige deltakere.

3 Leveransens omfang 

Øvre Romerike Innkjøpssamarbeid innbyr til tilbudskonkurranse på levering av juridiske tjenester innen offentlige anskaffelser til Øvre Romerike Innkjøpssamarbeid.
Oppdraget vil i hovedsak være operative oppgaver knyttet til gjennomføring av offentlige anskaffelser. Det kan imidlertid være aktuelt med enkelte kontrolloppgaver i forbindelse med kontraktsoppfølging.  
Det kreves betydelig kompetanse innen fagområdet som skal dokumenters med cv på den/de som er tiltenkt å gjennomføre oppdrag i kontraktsperioden. Estimert årlig omsetning kr 160 000.- 
KVALIFIKASJONSKRAV

4 Generelt om kvalifikasjonskrav

Det stilles krav til tilbydernes tekniske kvalifikasjoner. Det er kun tilbudene til de som har oppfylt kvalifikasjonskravet, som vil bli evaluert. 
Oppfyllelse av kvalifikasjonskravet nedenfor er en forutsetning for videre deltakelse i konkurransen.
5 Skatteattest 

	Krav 

	Dokumentasjonskrav 

	Norske leverandøren skal ha ordnede forhold med hensyn til betaling av skatt, arbeidsavgift og merverdiavgift.
	· Skatteattest, ikke eldre enn 6 mnd.


6 Tilbyders tekniske kvalifikasjoner
 

	Oppdragsgivers kvalifikasjonskrav:
	Dokumentasjon - bevis for at de stilte krav er oppfylt

	Vi ønsker advokatfirma som har kompetanse innen offentlige anskaffelser. 
	Kort beskrivelse av tilsvarende tidligere gjennomførte oppdrag.


7 Rammeavtale, avtalens lengde 

For oppdragsgiver skal det inngås en avtale med tilbyder på 1 år. Oppdragsgiver har en ensidig rett til å utløse opsjon for 1 + 1 + 1 år, til sammen maksimalt fire år. Utløsning av opsjoner på forlengelser skjer automatisk dersom ingen av partene sier opp avtalen med 3 mnd varsel før utløp.

8 Kontraktbestemmelser
For oppdraget gjelder kontraktbestemmelsene som angitt i vedlegg 1.

9 Innleveringsfrist

Siste frist for innlevering av tilbud er 28.10.2026 kl.12.00.
Tilbud sendes på e-post til: tor.kjaerstad@orik.no 

AVGJØRELSE AV KONKURRANSEN
10 Avlysning av konkurransen

ØRIK forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering eller manglende godkjenning fra politisk hold. 
11 TILDELINGSKRITERIER

Tildelingen skjer på basis av hvilket tilbud som er det økonomisk mest fordelaktige, basert på følgende kriterier:
· Timepris, oppgitt timepris i vedlegg 2.
· Tilbudt advokats kompetanse innen offentlige anskaffelser dokumentert ved cv på aktuell (e) advokat (er).
Vedlegg 1
Kontraktbestemmelser: Øvre Romerike Innkjøpssamarbeid

1. INNLEDNING

1. Nedenstående kontraktbestemmelser gjelder for kjøp av varer og tjenester til Øvre Romerike Innkjøpssamarbeid så langt de ikke strider mot norsk lov eller bestemmelser gitt i medhold av lov.

1. Vilkårene utgjør en del av avtalen mellom Kjøper og Leverandør så langt ikke annet følger av krav eller betingelser stilt i konkurransegrunnlag, tilbudsforespørsel eller bestilling. 

1. Eventuelle avvikende leveringsvilkår er uten virkning for avtalen med mindre Kjøper skriftlig har godtatt dem. 

1. Kun skriftlige bestillinger er bindende for Kjøper. 

2. DOKUMENTRANG

Med mindre annet er avtalt, består avtalen av følgende dokumenter: 

2. Avtaledokumentet, samt eventuelle endringsavtaler

2. Kjøpers konkurransegrunnlag, tilbudsforespørsel eller bestilling 

2. Kontraktbestemmelser

2. Leverandørs tilbud eller ordrebekreftelse

Ved motstrid gjelder dokumentene i nevnte rekkefølge. 

3. DEFINISJONER 

I denne avtalen menes med: 

3. Kjøper: den som har sendt bestillingen. 

3. Leverandør: den part som påtar seg å levere varen og tjenesten i henhold til avtalen. 

4. KJØPERS PLIKTER 
4. Kjøper er forpliktet til uten ugrunnet opphold etter mottak å kontrollere at varen/tjenesten er i samsvar med bestillingen. Dersom varen/tjenesten eller deler av den/dem har en vesentlig mangel, har Kjøper rett til å avvise den/dem eller den mangelfulle leveransen ved å gi Leverandør umiddelbar skriftlig beskjed om dette. For den avviste leveransens del, anses levering ikke å ha skjedd. 

4. Dersom Kjøper ikke kan motta den bestilte varen/tjenesten til avtalt tid, skal Kjøper umiddelbart underrette Leverandør skriftlig med beskjed om hvordan Leverandør skal forholde seg. Kjøper betaler den bestilte vare slik opprinnelig forutsatt og dekker for øvrig de merkostnader Leverandør måtte ha som følge av slik forsinkelse, dersom Leverandør har gått frem på en rimelig måte. 

5. LEVERANDØRENS PLIKTER 
5. Leveransen skal utføres fagmessig, i samsvar med lover, forskrifter og offentlige vedtak, og for øvrig i dialog med Kjøper. 

5. Leverandør skal ikke overlate vesentlige deler av leveransen til underleverandører uten Kjøpers skriftlige samtykke. Slikt samtykke fritar ikke Leverandør for plikter etter avtalen. Alle plikter etter avtalen gjelder også for Leverandørs underleverandører. 

5. Kjøper skal ikke anses som arbeidsgiver for Leverandørs personell, selv om slikt personell utfører leveransen eller deler av denne i samarbeid med Kjøper. 

5. Dersom avtalen utpeker nøkkelpersonell hos Leverandør, skal utskiftning av slikt personell godkjennes av Kjøper. Godkjennelse kan ikke nektes uten saklig grunn. 

5. Leverandør skal ha et tilfredsstillende kvalitetssikringssystem som er tilpasset leveransen. Kjøper har rett til å foreta, og Leverandør skal være behjelpelig med å gjennomføre kvalitetsrevisjoner hos Leverandør og eventuelle underleverandører. 

5. Ved arbeid på Kjøpers virksomhetssted skal Leverandør påse at tjenesten utføres innenfor rammen av de regler for sikkerhet og arbeidsforhold som gjelder på Kjøpers virksomhetssted. Kjøper skal gjøre Leverandør kjent med disse reglene. 

6. PRIS
6. Dersom skatte- og avgiftsbestemmelsene endres, kan prisen endres tilsvarende etter nærmere avtale. Ved fall i markedsprisen skal disse automatisk gjøres gjeldende for Kjøper. 

6. Kjøper betaler ikke for ytelser og kvanta utover det bestillingen omfatter uten at disse og prisen for dem er skriftlig godkjent av Kjøper. 

6. Dersom Leverandør gjennomfører spesielle kampanjer, eller har tilbud med lavere priser enn det som er avtalt, skal Kjøper ubetinget og uoppfordret godskrives denne. 

6. Erstatningsvarer i avtaleperioden skal følge samme pris- og rabattstruktur som avtaleproduktene, til samme pris og kvalitet. 

Prisendringer

6. Prisene er faste de første 12 mnd. i kontraktsperioden. Eventuelle prisjusteringer kan skje per 1.1 hvert år. Prisendring kan kun gjennomføres en gang pr år og skal være etter SSB/KPI. 
6. Endring av prisen som følge av forskjellige valutakurser på tilbuds- og avtalt leverings-/faktureringstidspunkt, kan bare foretas når det er avtalt mellom partene, og under forutsetning av at tilbudet i tilbudet har oppgitt kursbasis og hvilken andel av prisen som er valutaavhengig. 

7. FREMDRIFT
7. Dersom Leverandør har grunn til å tro at varen/tjenesten ikke kan gjennomføres i samsvar med fremdriftsplanen, skal han straks skriftlig varsle Kjøper. Varselet skal oppgi årsak til forsinkelsen, antatt innvirkning på fremdriftsplanen samt forslag til tiltak for å begrense forsinkelsen. Leverandør skal dekke egne kostnader som påløper for å begrense forsinkelsen, med mindre denne skylder Kjøpers forhold. 

7. Leverandør er ansvarlig for tap som Kjøper lider, og som kunne vært unngått dersom Leverandør hadde gitt Kjøper varsel i rett tid. 

8. ENDRINGER, UTSETTELSE OG AVBESTILLING
Endringer

8. Innenfor det partene med rimelighet kunne forvente da avtalen ble inngått, kan Kjøper kreve kvalitetsmessige og/eller kvantitetsmessige endringer i tjenesten samt endringer i fremdriftsplaner. 

8. Oppdager eller burde Leverandør oppdage behovet for endringer, skal Kjøper varsles skriftlig om dette så snart som mulig. Endringer skal være godkjent av Kjøper ved skriftlig endringsordre før de iverksettes. 

8. Krever Kjøper endring, skal Leverandør uten ugrunnet opphold utarbeide en bekreftelse med beskrivelse av endringen samt opplysninger om eventuell innvirkning på pris og fremdriftsplan. Leverandør skal ikke påbegynne endringer før Kjøper skriftlig har tatt stilling til Leverandørs bekreftelse. 

8. Vederlag for endringer skal være i samsvar med avtalens opprinnelige prisnivå. Dersom endringer medfører besparelser for Leverandør, skal Kjøper godskrives dette. 

Utsettelse

8. Kjøper kan ved skriftlig varsel utsette hele eller deler av leveransen. Etter slikt varsel skal Leverandør uten ugrunnet opphold meddele Kjøper hvilke virkninger utsettelsen kan få på gjennomføringen av leveransen. 

8. Dersom utsettelsen varer utover 90 dager, har Leverandør rett til å si opp avtalen ved skriftlig varsel til Kjøper. 

8. I utsettelsesperioden skal Kjøper kun dekke dokumenterte og nødvendige utgifter i forbindelse med demobilisering og mobilisering av personell. 

Avbestilling

8. Kjøper kan ved skriftlig varsel til Leverandør avbestille leveransen helt eller delvis. 

8. For den del av leveransen som er utført, kan Leverandør kreve vederlag som svarer til det prisen ville utgjøre dersom oppdraget bare omfattet denne del. 

8. Leverandør kan videre kreve erstatning for tap som følge av avbestillingen. Dette gjelder også for tapt fortjeneste så  langt det godtgjøres at det ikke var mulig å oppnå en tilsvarende fortjeneste ve doppdrag for andre.  

9. BETALING
9. Kjøper betaler ikke for ytelser utover det avtalen omfatter uten at dette er skriftlig godkjent av Kjøper. 

9. Leverandørens fakturaer skal spesifiseres og dokumenteres slik at de kan kontrolleres av Kjøper. Alle fakturaer skal være påført Kjøpers bestillingsnummer, ansvarsnummer og eventuelt andre referanser som Kjøper krever, og klart angi hva beløpet gjelder. 

9. Leverandør skal sende faktura til Kjøper fortløpende, uten unødig opphold. 

9. Dersom det er avtalt at Leverandør skal stille bankgaranti, plikter ikke Kjøper å foreta utbetalinger før han har mottatt slik garanti. 

9. Der dette er avtalt skal Leverandøren sende sluttfaktura etter at Kjøper har akseptert leveransen. Sluttfakturaen skal dekke alle Leverandørens krav under avtalen. Krav som ikke er tatt med i sluttfakturaen kan ikke senere gjøres gjeldende. 

9. Betaling innebærer ingen godkjennelse av leveransen. 

9. Ved forsinket betaling kan Leverandør kreve forsinkelsesrente i henhold til lov av 17. desember 1976 nr. 100 om renter ved forsinket betaling. 

9. Ved korrekt betaling overføres eiendomsretten til leveransen og alle deler av leveransen til Kjøper. 

9. Betalingsbetingelsen er: Fri leveringsmåned + 30 dager. 
9. Faktura skal sendes så snart som mulig og senest 30 dager etter levert og godkjent vare/faktura. 

9. Innen 30 dager at oppdraget/avtalen er avsluttet skal Leverandør sende faktura. Fakturaen skal dekke alle Leverandørs krav i henhold til Avtalen. Krav som ikke er tatt med i denne faktura kan ikke senere gjøres gjeldende. 

9. Ved feilsendte fakturaer, eller der hvor fakturerte priser er høyere enn inngåtte avtalepriser kan Leverandør belastes med et gebyr tilsvarende NOK 500 pr. faktura. I tillegg skal differansen mellom fakturert og avtalt pris krediteres. 
10. LEVERING 
10. Levering skal skje DDP til avtalt leveringssted i henhold til Incoterms av 2010. 

11. ETIKK, MILJØ OG SAMFUNNSANSVAR 
Etikk

11. Leverandør skal respektere grunnleggende krav til menneskerettigheter, arbeidstakerrettigheter og miljø. Varer som leveres til Kjøper skal være fremstilt under forhold som er forenlige med krav som bygger på sentrale FN-konvensjoner, ILO-konvensjoner og nasjonal arbeidslovgivning på produksjonsstedet. 

11. Kravene angir minimumsstandarder. Der hvor konvensjoner og nasjonale lover og reguleringer omhandler samme tema, skal den høyeste standarden gjelde. Dersom Leverandør bruker underleverandører for å oppfylle denne avtale, er Leverandør forpliktet til å videreføre og bidra til etterlevelse av kravene hos sine underleverandører. 

Etikk: Oppfølging

11. Leverandøren er forpliktet til å etterleve de ovennevnte krav i egen virksomhet, samt bidra til etterlevelse hos den eller de underleverandører som medvirker til oppfyllelse av denne avtalen. På oppfordring fra Kjøpers skal dette arbeidet dokumenteres innen rimelig tid etter Kjøpers ønske. 

Miljø

11. Leverandøren skal aktivt jobbe for å minske miljøbelastningen ved å bruke miljøvennlige produkter og redusere bruken av emballasje uten at det går utover eller skader produktene ved oppfyllelse av avtalen. Leverandøren forplikter seg til enhver tid å ha returordning for alle brukersteder i henhold til gjeldende offentlige bestemmelser og forskrifter. 

12. BRUDD PÅ AVTALEN
Forsinkelse

12. Leverandøren er ansvarlig for forsinkelse i henhold til punkt 8.2. 

12. Dersom Leverandørs utførelse av leveransen har slike mangler at Kjøpers formål med leveransen blir vesentlig forfeilet, likestilles dette med forsinkelse. 

Virkninger av forsinkelse

12. Dersom ikke annet er avtalt, påløper i tilfelle forsinkelse dagmulkt/konvensjonalbot med 1 % av det totale vederlag, eksklusiv merverdiavgift, som skal betales i henhold til avtalen, per kalenderdag inntil avtalemessig levering finner sted. Samlet dagmulkt/konvensjonalbot skal likevel ikke overstige 10 % av det totale vederlag som skal betales i henhold til avtalen. 

12. Skyldes forsinkelsen at Leverandør eller noen han svarer for har utvist grov uaktsomhet eller forsett, kan Kjøper kreve erstatning for tap han lider som følge av forsinkelsen. 

12. Kjøper kan heve avtalen dersom maksimal dagmulkt/konvensjonalbot er påløpt, eller forsinkelsen medfører vesentlig brudd på avtalen. 

Mangler 

12. Det foreligger en mangel dersom leveransen ikke er i samsvar med de formål og/eller ikke innehar de krav som følger av avtalen, og dette ikke skyldes forhold på Kjøpers side eller forhold Kjøper har risikoen for, herunder force majeure. Tilsvarende gjelder for Leverandørens andre forpliktelser etter avtalen. Det er Leverandør som anses som ansvarlig for mangelen i henhold til pkt. 8.4. 

12. Kjøper skal reklamere skriftlig innen rimelig tid etter at mangel er oppdaget, men ikke senere enn 24 måneder etter at Kjøper skriftlig har akseptert utførelsen av leveransen. For utbedringsarbeider løper en tilsvarende reklamasjonsfrist fra det tidspunkt utbedringsarbeidet ble fullført. Reklamasjonsfristene løper ikke så lenge det foretas utbedringer eller annen aktivitet som er nødvendig for korrekt oppfyllelse av avtalen. Det gjelder ingen reklamasjonsfrist dersom Leverandøren har opptrådt uaktsomt eller for øvrig i strid med redelighet og god tro. 

Virkning av mangler 

12. Kjøper har rett til å få mangler utbedret ved retting eller omlevering for Leverandørens regning og risiko omgående etter skriftlig reklamasjon. Omlevering kan likevel bare kreves dersom mangelen er å anse som vesentlig. Utbedring kan utsettes dersom Kjøper har saklig grunn for å kreve det. Utbedring skal gjennomføres uten kostnader for Kjøper. Utbedringene skal dokumenteres skriftlig og på den måten Kjøper bestemmer. 

12. Leverandøren kan kreve å utbedre mangler ved retting eller omlevering, når dette kan skje uten vesentlig ulempe for Kjøper og uten risiko for at Kjøper ikke får dekket sine utlegg av Leverandøren. 

12. Dersom Leverandør ikke innen rimelig tid foretar nødvendig utbedring av mangelen er Kjøper berettiget til selv eller ved andre å foreta utbedring for Leverandørs regning og risiko. Det samme gjelder dersom det vil medføre vesentlig ulempe for Kjøper å avvente Leverandørs utbedring. I slike tilfeller skal Leverandør underrettes for utbedring iverksettes. 

12. Dersom Leverandør ikke utbedrer mangelen innen rimelig tid kan Kjøper kreve prisavslag. 

12. Kjøper har krav på erstatning for det direkte tap Kjøper lider som følge av mangelen. Kjøper har i tillegg krav på erstatning for det indirekte tapet Kjøper lider som følge av mangelen, dersom mangelen skyldes uaktsomhet fra Leverandørens side. Dette inkluderer tap ved eventuelt driftsavbrudd, herunder utgifter og arbeid knyttet til feilretting og reparasjon, samt tap ved merarbeid forårsaket av mangelen. 

Maksimal erstatning er begrenset til et beløp som tilsvarer den totale avtalesum/bestillingssum inklusiv mva. Denne begrensningen gjelder imidlertid ikke hvis Leverandøren eller noen han svarer for har utvist forsett eller grov uaktsomhet. 

12. Kjøper kan heve avtalen dersom mangelen medfører vesentlige avtalebrudd. I slike tilfeller kan Kjøper motsette seg Leverandørs tilbud om utbedring. Brudd på avtalens punkt 13.1-13.2 er å anse som mangler og omfattes derfor av avtalens punkt 14.6-14.13. 

13. FORSIKRING 
13. Leverandøren skal for egen regning tegne og opprettholde forsikringer tilpasset Leverandørs virksomhet og leveransens art, herunder ansvarsforsikring. 

13. Leverandør skal sørge for at Kjøper varsles av forsikringsselskapet minimum 30 dager før forsikring i henhold til punkt 9.1 blir endret, sagt opp eller faller bort. Leverandør skal på Kjøpers anmodning utlevere forsikringsbevis som dokumenterer at plikten i henhold til punkt 15.1 er oppfylt. Kjøpers kontroll fratar ikke Leverandør risikoen for at forsikringen er dekkende. 

14. TAUSHETSPLIKT 
14. Partene har taushetsplikt etter Lov om behandlingsmåten i forvaltningssakers (forvaltningsloven) § 13. Hver part skal blant annet sørge for at andre ikke får kjennskap til opplysninger som fremkommer om andres forretningsmessige eller personlige forhold når det foreligger en berettiget interesse i at opplysningene ikke blir spredt. Dette skal ikke være til hinder for at slike opplysninger gis til andre når dette er nødvendig for gjennomføringen av oppdraget. Det samme gjelder opplysninger som er nødvendige for senere drift og vedlikehold. 

15. REKLAME
15. Leverandør må innhente forhåndsgodkjennelse fra Kjøper dersom Leverandør for reklameformål eller på annen måte ønsker å gi offentlig informasjon om avtalen utover å oppgi leveransen som en generell referanse. 

16. RETTIGHETER TIL RESULTATER
16. Dersom ikke annet er avtalt får Kjøper alle rettigheter til resultatene av leveransen etter hvert som den utføres. Alle rapporter, tegninger, spesifikasjoner og lignende dokumenter samt dataprogrammer som utarbeides i forbindelse med leveransen inngår som en del av leveransens resultater.  

17. OVERDRAGELSE AV AVTALEN 
17. Leverandøren kan ikke overdra sine rettigheter og plikter etter avtalen uten Kjøpers skriftlige samtykke. 

18. TVISTER
18. Dersom det oppstår tvist om fortolkninger eller rettsvirkninger av avtalen skal denne søkes løst ved forhandlinger. Fører ikke forhandlingene frem skal saken avgjøres ved de ordinære domstoler, med mindre partene er enige om avgjørelse ved voldgift. Voldgift må i tilfelle være begjært innen 14 dager etter at partene er blitt enige om voldgiftbehandlingen. 

18. For voldgiftens oppnevnelse og saksbehandling gjelder ellers bestemmelsene i lov av 13. august 1915 nr. 6 om rettergangsmåten for tvistemål, kapittel 32. 

18. I tilfelle søksmål eller voldgift er Kjøpers hjemting verneting for partene i avtalen. Ved løsning av tvister ved søksmål eller voldgift skal norsk rett legges til grunn. 

19. FORCE MAJEURE
19. Partene er ikke ansvarlig for forhold som skyldes force majeure med mindre annet er uttrykkelig bestemt. Dersom en force majeure situasjon inntreffer skal partene varsle hverandre umiddelbart. 

20. OPPSIGELSE OG MISLIGHOLD
20. Ved vesentlig mislighold kan avtalen heves av begge parter med øyeblikkelig virkning. Oppsigelsen skal være skriftlig. Avtalen er gjensidig bindende. Som vesentlig mislighold regnes blant annet: gjentatt feilfakturering (inkludert bruk av feil priser), betalingsbetingelser som ikke overholdes, stadig leveringsforsinkelser, feil og mangler. Leverandør plikter i slike situasjoner å avhjelpe Kjøper med leveranser inntil ny avtale er på plass. 

21. ORGANISASJONSFORM 
21. Endringer som kan ha betydning for avtalen, for eksempel Leverandørens organisasjonsform, overdragelse av virksomheten og lignende skal meddeles Kjøper umiddelbart. Leverandør kan ikke overdra sine rettigheter og forpliktelser uten godkjenning fra Kjøper. Partene skal skriftlig varsle hverandre ved utskiftning av representant. 

Vedlegg 2
Prisskjema

Dersom det oppgis varierende timepris på varierende personell vil det bli utregnet en gjennomsnittspris som vil være evalueringsgrunnlag.

	

	Timepris eks. mva:

	

	

	Er dokumentasjon på kompetanse innen  offentlige  anskaffelser vedlagt tilbudet?

	

	 

	Firmaets navn:

	

	Dato:

	


	Forpliktende signatur:

